cyanic-selkie/wikianc huggingface dataset:
Rødøyan kalliopiirrokset
Piirroskenttä
Piirroskentän asetelmia on tulkittu vastakkaisasettelun kautta. Mukana on meri- ja maaeläimiä. Toisaalta on ihminen ja maaeläimet tai vesieläimet. Asetelmassa nähdään metsästyskulttuurin näkökulmaa, jonka ihminen kohtaa kahden ekologisen systeemin välissä.
Hugh Le Caine
Hugh Le Caine (27. toukokuuta 1914 – 3. heinäkuuta 1977) oli kanadalainen fyysikko, sähköisten soitinten suunnittelija ja säveltäjä. Hän sai fyysikon koulutuksensa Queen's Collegessa ja myöhemmin Birminghamin yliopistossa. Hän oli nuoresta saakka myös kiinnostunut musiikista ja sähkösoittimista. Vuonna 1945 hän oli jo aloittanut kotistudiossaan työskentelyn elektronisen kosketinsoittimen sackbutin parissa; nykyään soitin tunnustetaan ensimmäiseksi syntetisaattoriksi.
Salla Paajanen
Ennen kaksi vuosikymmentä kestänyttä rupeamaansa Ajankohtaisessa kakkosessa Paajanen työskenteli kahdeksan vuotta Mainostelevision uutis- ja ajankohtaisohjelmissa, muun muassa ohjelmassa Huomenta Suomi. Hän on työskennellyt myös muun muassa Kouvolan Sanomissa ja Radio 957:ssa. 1980-luvun alkupuolella hän kirjoitti paikallisuutisia Eteenpäin-lehteen ja avusti Yleisradion radion nuortenohjelmia.
Islamin kulta-aika
Tieteen nousu
Kultakauden kirjallisuuden kääntäjät olivat aluksi lähinnä Mesopotamian nestoriolaisia kristittyjä, jotka puhuivat syyroarameaa ja käyttivät kreikkaa litrugisena kielenään. Tiedemiehet olivat enimmäkseen kansallisuudeltaan persialaisia. Arabeja ei aluksi nähty sivistyneistön piirissä, sillä vallan ottaneet beduiiniheimot olivat lukutaidottomia barbaareita. Vasta 900-luvun lopulta alkaen mukaan alkoi tulla myös arabeja (vaikka tuskin enemmistöksi asti) kuten Ibn al-Haytham (k. 1040) ja al-Biruni (k. 1050). Juuri tämä aika saattoi toisaalta olla kulta-ajan kaikkein kultaisin vaihe. Kirjoja tehtiin arabian lisäksi myös persiaksi, turkiksi ja hepreaksi. Uskonnoltaan tiedemiehet olivat myös kristittyjä, juutalaisia (esim. Moses Maimonides) tai edustivat persialaisia uskontoja (esim. al-Battani, k. 929).
Louis Applebaum
Applebaum tuli tunnetuksi elokuvamusiikin säveltäjänä. Hänen tuotantoonsa kuuluvat myös muun muassa tilausteoksina tehdyt baletit Dark of the Moon, Legend of the North ja Homage. Applebaum perusti vuonna 1955 Kanadan Ontarioon Stratfordin musiikkifestivaalin erillisenä kaksi vuotta vanhasta Stratfordin festivaalista. Hän vetäytyi hallinnollisista toimista Stratfordin musiikkifestivaalilla vuonna 1960.
Oskari Mörö
Hän edustaa Esbo IF:ää. Aikaisemmin Mörö edusti Länsi-Uudenmaan Urheilijoita. Hänen valmentajanaan toimi kymmenen vuoden ajan, maaliskuuhun 2018 saakka Atte Pettinen, aiemmin lisäksi Jukka Heinänen. Mörö on yltänyt kahdesti EM-kilpailujen loppukilpailuun parhaana sijoituksenaan neljäs.
Arvokisat ja maaottelut
Mörö selviytyi Singaporen nuorten kesäolympialaisissa 2010 400 metrin aitajuoksussa loppukilpailuun. Loppukilpailussa hän juoksi alun perin viidenneksi ajalla 51,80, mutta hänet hylättiin hänen ylitettyään seitsemännen aidan sääntöjen vastaisesti. Alle 20-vuotiaiden EM-kilpailuissa Tallinnassa 2011 Mörö oli seitsemäs ajalla 51,06. Barcelonan alle 20-vuotiaiden MM-kisoissa 2012 hän eteni finaaliin kauden parhaalla suomalaisajalla 50,89. Finaalissa Mörö oli kuudes sivuten omaa ennätystään 50,80.
Harkova
Harkova on yksi Ukrainan tärkeimmistä rautatie- ja tieliikennekeskuksista. Kaupunki on myös merkittävä teollisuuskeskus. Alueella sijaitsee esimerkiksi puolustusvälineteollisuutta, ja siellä valmistetaan muun muassa panssarivaunuja ja lentokoneita. Harkova on myös yksi Ukrainan kulttuurin ja koulutuksen keskuksista.
Neuvostoliiton ajan alkuvuodet
thumb|230px|left|Nälkään kuolleita Harkovan kaduilla vuonna 1933 Harkova oli itsenäisen Ukrainan pääkaupunki vuosina 1917–1921 ja Neuvostoliiton alkuaikoina Ukrainan sosialistisen neuvostotasavallan pääkaupunki vuosina 1921–1934.
Tuomas Muraja
Elämäkerta
Muraja palveli tiedotusupseerina Suomen KFOR-pataljoonassa Kosovossa vuosina 2000–2001 ja ISAF-joukoissa Afganistanin Maimanassa 2006–2007. Muraja on kirjoittanut sotilaskokemuksistaan kirjan Sotilaana Afganistanissa (Tammi, 2014).
Muraja oli mukana työttömille järjestetyssä Suomen perustulokokeilussa 2017–2018 ja julkaisi kokemuksistaan teoksen Perustulokoe-eläin 2019.
.bb
.bb on Barbadoksen Internet-maatunnus, joka otettiin käyttöön 1991. Sitä sponsoroi Barbadoksen hallitus. Tunnuksen rekisteröinti on rajoitettu Barbadoksen alueelle.
M-teoria
M-teoria on kannattajiensa niin sanotuksi kaiken teoriaksi esittämä ratkaisu, joka yhdistää kaikki nykyiset viisi supersäieteoriaa sekä 11-ulotteisen niin sanotun supergravitaation. Teorian luoneen tohtori Edward Wittenin mukaan teorian kunnolliseen ymmärtämiseen tarvitaan matemaattisia työkaluja, joita ei vielä ole edes keksitty.
Suur-Zimbabwe
Dhaka-rakennukset
Dhaka on yleinen afrikkalainen rakennusmateriaali, jossa savi toimii graniittisoran sidosaineena. Kuivana sekoitus on kestävää, ja sitä kutsutaan dhaka-sementiksi. Suur-Zimbabwen dhaka-rakennuksista vain harvat ovat säilyneet näkyvissä, sillä suurin osa rakennelmista on peittynyt kasvillisuuden, maaperän tai kivimurskan alle.
Rakentaminen ja rappio
II-kausi oli noin vuodesta 1150 vuoteen 1220, ja silloin paikalle asettuivat varhaiset šonat. II-kauden arkeologiset löydökset ovat kerroksessa, joka on vielä selvästi muurien alapuolella, joten Suur-Zimbabwen kivimuureja alettiin rakentaa vasta aikaisintaan 1200-luvulla. Šonahallitsijat vaurastuivat aluksi karjaa paimentamalla, mutta lähialueilta löydettiin 1100-luvulla kultaa ja kylästä kehittyi 1200-luvulla merkittävä kultakaupan keskus. Šonahallitsijat rikastuivat kultakaupalla, keräsivät vahvan armeijan laajentaakseen asuinalueitaan ja rakensivat pääkaupunkiin kivirakennelmia, joista kaupunki on sittemmin saanut nimensä. Šonien dzimba dza mabwe tarkoittaa kivitaloja, dzimba woye taas pyhiä taloja.
Poliittinen taistelu ja modernit tutkimukset
Vaikka tutkijat alkoivat olla yksimielisiä Suur-Zimbabwen rakennuttajista, valkoihoiset siirtolaiset pitivät yllä edelleen myyttiä sen foinikialaisesta alkuperästä. Ajatus nousi esille varsinkin, kun Rhodesia julistautui itsenäiseksi 1965. Rhodesian Front -puolue valvoi 1965–1980 kaikkia julkaisuja ja pyrki estämään sen, ettei tieto Suur-Zimbabwen afrikkalaisesta alkuperästä leviäisi. Vuonna 1971 arkeologi Peter Garlake erosi muistomerkkien tarkistajan virasta, kun hallinto oli antanut salaisen määräyksen, jonka mukaan viralliset tahot eivät saaneet väittää Suur-Zimbabwea afrikkalaiseksi rakennelmaksi. Rhodesian valkoinen hallinto oli erityisen huolestunut siitä, että monumentti oli noussut maassa enemmistönä olleiden tummaihoisten kulttuurihistorialliseksi symboliksi. Kansallisliike näki Suur-Zimbabwen arvon, ja esimerkiksi poliittisia puolueita nimettiin sen mukaan.
Uhat
Suurimman uhan Suur-Zimbabwen suojelulle muodostaa hallitsematon kasvillisuus. Vaikka se todennäköisesti lisääkin raunioiden esteettisyyttä, se saattaa vaurioittaa niitä. Suuret puut voivat kasvattaa laajoja juuristoja, ja tiettyjen pensaiden hallitsematon kasvu vaikeuttaa raunioille pääsyä. Lisäksi kasvillisuuden poistaminen on hankalaa ja tiheä kasvillisuus lisää alueella yleisten pensaspalojen vaaraa.
Atomikello
Kelloihin – kuten itse ajan kulumiseen – vaikuttavat suhteellisuusteorian mukaisesti kellon nopeus ja painovoima. Kellojen vertailun mahdollistamiseksi sekunti määritellään keskimerenpinnan tasossa. Suhteellisuusteorian mukaiset korjaukset on otettava huomioon GPS-satelliittien atomikellojen toiminnassa.
Lordin sarjakuvat
Lordi 3: Verensininen
Triviaa:
Pella (täsmennyssivu)
Pella voi viitata seuraaviin:
Sarvekkaat
Sarvekkaat (Bucorvidae) on lahkoon Bucerotiformes kuuluva heimo, johon kuuluu vain yksi suku, Bucorvus, sekä kaksi lajia, kalkkunasarvekas (B. abyssinicus) ja etelänkalkkunasarvekas (B. leadbeateri). Aiemmin sarvekkaita pidettiin sarvinokkien (Bucerotidae) alaheimona Bucorvinae. Nykyään ne on eroteltu omaksi heimokseen Bucorvidae, joka on Bucerotidaen sisarryhmä.
Paul Villard
thumb|Paul Villard Paul Villard (28. syyskuuta 1860 – 13. tammikuuta 1934) oli ranskalainen kemisti ja fyysikko. Villard löysi kolmannen radioaktiivisuuden muodon, gammasäteilyn, vuonna 1900; se todettiin n. vuonna 1912 sähkömagneettiseksi säteilyksi, jonka aallonpituus oli röntgen-säteitäkin lyhyempi. Toisin kuin hiukkassäteily, gammasäteily ei vaikuta ytimen koostumukseen.
Robert Heger
Vuosina 1925–1933 Heger johti Wiener Staatsoperissa. Tältä kaudelta ovat peräisin ooppera Der Bettler Namenlos (1932) ja 1930-luvulla usein esitetty orkesteriteos Variationen über ein Thema aus Verdis Maskenball (1933). Wiener Staatsoperissa viettämänään aikana Heger johti myös Gesellschaft der Musikfreunden konsertteja. Vuonna 1933 Heger sai nimityksen kapellimestariksi Berliinin valtionoopperaan. Siellä hän vietti toisen maailmansodan vuodet ja sai monia tärkeitä sävellystilauksia, joista kahden tuloksena hän teki oopperat Der verlorene Sohn ja Lady Hamilton. Adolf Hitlerin valtaannousun jälkeen hän otti vastaan myös tehtävät Kasselin yleismusiikkijohtajana ja Zoppotin Waldoperista, jossa järjestettiin Richard Wagnerin oopperoiden ulkoilmaesityksiä; tästä syystä Waldoper saikin kutsumanimen "Pohjoisen Bayreuth". Heger myös teki sotavuosina Staatskapelle Berlinin kanssa useita radioäänitteitä. Vielä sodan jälkeen hän johti Berliinissä Deutsche Operia. Syyskuussa 1945 häntä lyhyesti harkittiin Wilhelm Furtwänglerin korvaajaksi Berliinin filharmonikoissa, mutta osaa maasta miehittäneet yhdysvaltalaiset vastustivat tätä. Hän oli liittynyt vuonna 1937 Saksan kansallissosialistiseen työväenpuolueeseen (NSDAP). Vuonna 1950 Heger lähti työskentelemään jälleen Münchenin oopperaan, jossa vuonna 1967 sai menestyksellä uudelleen esitettyä oopperansa Der Bettler Namenlos. Vuoteen 1954 Heger työskenteli Münchenissä myös musiikkiyliopiston johtajana.
Dmitri Šostakovitšin muistelmat
Tausta
Teos ilmestyi ensin englannin kielellä (kääntäjä Antonina W. Bouis), sitten saksaksi (kääntäjä Heddy Pross-Weerth) ja suomeksi (kääntäjä Seppo Heikinheimo). Vain näille kielille kirja on käännetty suoraan alkukielestä venäjästä. Muille kielille kirja on käännetty englannista tai saksasta. Kirjasta on julkaistu Suomessa kolme painosta (1980, 1989 ja 1996). Toisessa ja kolmannessa painoksessa on liitteenä Seppo Heikinheimon kirjoitus ”Kymmenen vuotta aitouskiistaa” vuodelta 1989.
Peruutuksia
Peruutuksia on kirkkoisä Augustinuksen kirjoittama omaelämäkerrallinen teos, jossa hän käy läpi elämänsä aikana kirjoittamiaan kirjoja ja esittää niihin itsekriittisiä korjauksia. Teosta on kutsuttu Augustinuksen myöhemmän iän ”tunnustuksiksi” viitaten hänen aiemmin kirjoittamaansa teokseen Tunnustukset.
Uskonto Euroopassa
Uskonto Euroopassa on eurooppalaisten alkuperäisuskontojen väistymisen jälkeen ollut keskeisesti kristillistä. Nykyisin Euroopassa on niin kristittyjä, uskonnottomia kuin muidenkin uskontojen kannattajia. Siirtolaisuuden myötä etenkin muslimien määrä Euroopassa on kasvanut.
Kiinanhuitti
Kiinanhuitti (Zapornia fusca) on eteläaasialainen rantakana. Sen elinympäristö ulottuu Pakistanista, Sri Lankasta ja Intiasta Kiinaan, Japaniin, Indokiinaan, Kaakkois-Aasiaan, Filippiineille ja läntiseen Indonesiaan. Lajista tunnetaan neljä alalajia. Carl von Linné kuvaili lajin holotyypin Filippiineiltä vuonna 1766.
Juri Kalitvintsev
Ura valmentajana
Tammikuussa 2013 Kalitvintsev palasi valmennustehtäviin Venäjän liigassa pelaavan FK Volga Nižni Novgorodin päävalmentajana. Heikkojen esitysten myötä putoamiskamppailuun vajonnut Volga ja Kalitvintsev purkivat sopimuksensa maaliskuun lopussa 2014.
Kesäkuussa 2016 Kalitvintsevistä tuli Venäjän 1. divisioonaan pudonneen FK Dynamo Moskovan päävalmentaja. Kalitvintsevin johdolla Dynamo voitti kaudella 2016/17 divisioonan mestaruuden ja palasi yhden kauden tauon jälkeen pääsarjatasolle. Liigakausi lähti liikkeelle kuitenkin alavireisesti ja liigan häntäpäähän juuttunut Dynamo erotti Kalitvintsevin lokakuun alussa 2017.
Diana Lewis
Ura
Hänestä tuli Metro-Goldwyn-Mayerin sopimusnäyttelijä vuonna 1940. Hänen tunnetuimpia elokuviaan ovat komedia Sehän käy kuin leikiten (1934), komediamusikaali Gold Diggers in Paris (1938), Marxin veljesten lännenkomedia Päivä lännessä (1940) ja film noir Väärin eletty vapaus (1942), jossa hänen vastanäyttelijöinään oli Lana Turner ja Robert Taylor. Väärin eletty vapaus voitti yhden Oscar-palkinnon.
Lewis myös näytteli Andy Hardyn rakkaudenkohdetta Daphne Fowleria elokuvassa Andy Hardy ja viattomuus vuonna 1940, jossa näyttelivät myös Mickey Rooney ja Judy Garland. Lewisillä oli naissivurooli Dr. Kildare-filmatisoinnissa The People vs. Dr. Kildare. Hänen muita vastanäyttelijöitä oli Marsha Hunt, Kathryn Grayson ja Lionel Barrymore. Hänen ohjaajinaan oli muun muassa Frank Borzage.
Kari Mokko
Ennen siirtymistään valtioneuvoston viestintäjohtajaksi Mokko työskenteli vuodesta 2007 lehdistöneuvoksena Suomen suurlähetystössä Washingtonissa. Washingtonissa ollessaan Mokko perusti Yhdysvaltain hallinnon virkamiesten, poliitikkojen ja toimittajien lobbaamiseen keskittyneen suurlähetystön saunaseuran - Diplomatic Finnish Sauna Societyn. Lähes 300-jäsenisen saunaseuran toiminnasta raportoi mm The Washington Post.
Jukurit kaudella 2000–2001
Ennakkoasetelmat
Jukurit nousi edelliskauden päätteeksi Suomi-sarjasta Mestikseen. Ennen Jukureiden ensimmäisen Mestis-kauden alkua Jääkiekkolehti povasi kärkikolmikoksi TuToa, Jukureita ja Sportia.
Runkosarja
Mestiksen runkosarja käynnistyi Jukureiden osalta 20. syyskuuta kotiottelulla Uudenkaupungin Jääkotkia vastaan. Jukurit takoi taululle lukemat 8–2 ja sankarina hääri Lasse Kanerva, joka iski neljä maalia. Historiallisen ensimmäisen maalin laukoi Tommi Kovanen Mikko Hakkaraisen esityöstä.
Pelaajien itselleen asettama 50 pisteen raja täyttyi jo helmikuun puolivälissä, kun Jukurit voitti Sportin Kalevankankaalla maalein 4–1. Edellisessä kotiottelussa Jukurit oli voittanut Kiekko-Vantaan. Tammikuun lopulle mahtui kuitenkin kaksi kotitappiota, jotka olivat ainoat koko runkosarjan aikana.
Mestiksen loppuottelut
TuTo voitti seuraavan ottelun Kalevankankaalla. Tommi Hannus teki Jarkko Immosen syötöstä turkulaisten voittomaalin, kun jatkoaikaa oltiin pelattu 13 minuuttia. TuTo voitti myös seuraavan ottelun kotonaan, joten sarja oli ensimmäistä kertaa katkolla Mikkelissä.
Kun viidettä ja ratkaisevaa finaaliottelua oli jäljellä vajaa kymmenen minuuttia, Tero Tourunen syötti nopeasti poikittain Jukureiden omalle kasvatille Mikko Nevanojalle, joka iski Jukurit avopaikasta johtoon. Nevanoja oli tehnyt runkosarjassa ainoastaan yhden maalin. Jukurit siis voitti lopulta ottelun 4–3 ja juhlat olivat valmiit alkamaan.
Joukkuetta juhlittiin muun muassa täydellä Mikkelin torilla. Petri Lehtonen muistelee Jukureiden nettisivujen historia-osiossa, kuinka pelaajat seurasivat Hotelli Nuijamiehen yläkerrasta kuinka porukkaa valui torille.
Valvottaminen
Valvottaminen on tehokas psykologinen ja fyysinen kidutusmenetelmä, muun muassa inkvisition käyttämä. Menetelmä on tehokas, veretön, eikä ensi alkuun aiheuta ruumiillisia vaurioita. Menetelmä tunnetaan latinalaisella nimellä tormentum insomniae. Pitkitetty valvottaminen aiheuttaa paitsi fyysistä ja henkistä kärsimystä, myös heikentää uhrien harkintakykyä. Näin heidät saadaan helposti murtumaan henkisesti ja tunnustamaan tai kertomaan mitä tahansa. Kun ihmistä valvotetaan tarpeeksi kauan, vastustuskyky heikkenee ja yleisin kuolinsyy on jokin tulehdustauti. Uhria valvotetaan pistelemällä, lyömällä, kutittamalla sekä pahoinpitelemällä. Myös koe-eläimillä on testattu valvotuksen vaikutusta. Kun sitä jatkettiin useita päiviä, koe-eläimet kuolivat rasitukseen. Myös erilaisilla valoärsykkeillä voidaan estää vankia nukkumasta. Juuri kun uhri on nukahtamassa, kirkkaat lamput alkavat välkkyä ja tekevät nukkumisen mahdottomaksi.
Veronika Staber
Maansa mestaruuskisoissa Staber on saavuttanut kaksi kultamitalia suurpujottelussa vuosina 2006 ja 2011. Ensimmäisissä aikuisten arvokisoissaan, Garmisch-Partenkirchenin MM-kilpailuissa 2011 Staber sijoittui suurpujottelussa 30:nneksi.
Domenico Criscito
Domenico Criscito (s. 30. joulukuuta 1986 Cercola) on italialainen jalkapalloilija, pelipaikaltaan vasen puolustaja. Hän edustaa Serie A:ssa pelaavaa Genoaa, jonne hän palasi vuonna 2018 pelattuaan seitsemän vuotta Venäjällä pietarilaisessa Zenitissä.
Criscito valittiin Italian maajoukkueeseen MM-kilpailuihin 2010. Hänet pudotettiin myöhemmin Italian maajoukkueesta lahjussyytteiden vuoksi mutta syytteet todettiin lopulta aiheettomiksi.
Adin Steinsaltz
Rabbiopintojen ohella Steinsaltz opiskeli matematiikkaa Jerusalemin heprealaisessa yliopistossa.
Kuninkoja (vesistö)
Sivuhaara Kovasoja ja Saukonoja
Kovasojan valuma-alue on 8,8 km² ja valuma-alueen maapinta-alasta lähes 60 prosenttia on rakennettua. Kovasojasta haarautuu muutamia sivu-ojia ja valuma-alueen uomasto on sulkamainen. Valuma-alueen avouomastoa on hävitetty voimakkaasti, minkä seurauksena sen pituus on laskenut noin puoleen 1940-luvusta. Jäljelle jääneestä avouomastosta on noin 40 prosenttia vielä melko luonnontilaista. Uomatiheys valuma-alueella on lähes seitsemän kilometriä neliökilometrillä, kun vuonna 1946 se oli kolme kertaa pienempi. Suurin osa uomista on viemäriä tai rumpua. Hulevesiviemäriverkostoa on valuma-alueella noin 50 kilometriä. Uomaa on muokattu jo valuma-alueen latvojen teollisuusalueilla ja luonnontilaisimmat osuudet sijoittuvatkin ala- ja keskijuoksulle, missä Kovasoja virtaa pientaloasutuksen, pelto- ja niittyalueiden läpi.
Pan (sävellys)
Pan (1924) on Aarre Merikannon säveltämä teos, noin yksitoista minuuttia kestävä runoelma orkesterille. Se kantaesitettiin Helsingissä 5. marraskuuta 1925, ja sen julkaisi Fennica Gehrman. Kantaesityksen johti Robert Kajanus. Teos sai osakseen sekä ylistystä että paheksuntaa.
Seututie 663
thumb|right|300px|Seututie 663 Kauhajoen [[Päntäneellä.]] Seututie 663 on tie, joka kulkee Kristiinankaupungista Kauhajoelle. Tien pituus on 51 kilometriä.
Tien kulku
Tie saa alkunsa Kristiinankaupungin keskustasta Salutorgetin ja Sjögatanin risteyksestä, johon myös päättyy Tiukasta tuleva seututie 662. Ensimmäisenä tie ylittää Högholmssundetin, jonka jälkeen se sivuuttaa Kristiinankaupungin suurtorin. Tästä noin 150 metrin päässä tie ylittää siltana vanhan Kristiinankaupungin radan, jonka tehtyään se sivuuttaa Itäpuolen kaupunginosan. Täältä tie etenee pääosin suorana noin kolmen kilometrin verran. Seuraavaksi se saapuu Lålbyhyn ja kohtaa siellä Eurooppatien 8 ja valtatien 8 eritasoliittymän. Liittymän jälkeen tie sivuaa Lapväärtin keskustaa sen pohjoispuolelta noin kahden kilometrin matkalta, jonka tehtyään se kohtaa Honkajoelta tulevan seututien 664 sekä kääntyy kohti koillista.
Tämän tehtyään tie saapuu Päntäneelle, jossa se kohtaa Kuvaskankaalta tulevan seututien 661 risteyksen. Päntäneen sivuutuksen jälkeen tie jatkuu pääsääntöisesti suorana, tällä kertaa pääsääntöisesti lakeuksia halkovana tienä noin kahdeksan kilometriä, kunnes se saapuu Kauhajoen taajama-alueelle. Täällä tie kohtaa Teknologiapuiston ja Topeekan risteyksessä yhdystien 6900 ja kääntyy kohti itää. Tämän jälkeen tie jatkuu vielä kilometrin verran, jonka aikana se ylittää Kauhajoen sekä päättyy kantatien 44 risteykseen.
Volkswagen Polo IV
Volkswagen Polo IV (Typ 9N) on Volkswagenin Polo-mallin neljäs sukupolvi, jota valmistettiin vuosina 2001–2009.
Tommy Ford
Tommy Ford (s. 20. maaliskuuta 1989) on yhdysvaltalainen alppihiihtäjä, joka edustaa Mt. Bachelor Sports Education Foundationia.
Rot-Weiss Essen
Bundesliiga-aika
Bundesliiga alkoi vuonna 1963 ilman RWE:tä. Samana vuonna kuoli myös keskikenttäpelaaja Georg Melches, jonka mukaan nimettiin seuran areena. Joukkue nousi kaudeksi 1966–1967 Bundesliigaan, mutta putosi sijoituttuaan 18:nneksi. Uudestaan seura nousi korkeimmalle tasolle kaudeksi 1969–1970 mutta joutui putoamaan kahden kauden jälkeen. Kaksi vuotta Regionalligassa auttoivat, sillä seura nousi Bundesliigaan vuonna 1973 ja oli siellä aina vuoteen 1977 saakka. Parhaimmillaan joukkue oli valmentajansa Horst Hrubeschin johdolla kahdeksas.
Tommy Ford
Fordin ensimmäinen kilpailu alppihiihdon maailmancupissa oli Söldenin suurpujottelussa 25. lokakuuta 2009. Ensimmäisen pistesijansa hän saavutti joulukuussa 2009 Alta Badian suurpujottelussa oltuaan 24:s. Kymmenen parhaan joukkoon hän sijoittui ensimmäisen kerran oltuaan kymmenes Beaver Creekin suurpujottelussa joulukuussa 2017. Ensimmäisen palkintosijansa hän saavutti voitettuaan Beaver Creekin suurpujottelun joulukuussa 2019. Hän oli samalla kaudella kolmas Naeban suurpujottelussa ja viides suurpujottelucupissa. Kaudella 2020–2021 hän sijoittui toiseksi Santa Caterinan jälkimmäisessä suurpujottelussa.
Susanna Pettersson
Ura
Pettersson tuli ylioppilaaksi vuonna 1985 ja valmistui filosofian maisteriksi 1996 ja lisensiaatiksi vuonna 2003. Hän väitteli tohtoriksi taidehistoriasta vuonna 2008 Helsingin yliopistossa tutkielmalla Suomen Taideyhdistyksestä Ateneumiin: Fredrik Cygnaeus, Carl Gustaf Estlander ja taidekokoelman roolit.
Antiokia
Maantiede
Kaupungin kohdalla Orontes-jokeen laski kaksi pienempää sivujokea: Parmenios (lat. Parmenius) kaupungin keskellä ja Fyrminos (Phyrminus) eteläpuolella. Kaupungin pohjoispuolella kohosi Taurusvuoristoon kytkeytyvä Amanos (Amanus) -vuori, eteläpuolella Kasios (Casius, nyk. Jebel-el-Akrab) -vuori ja itäpuolella Silpion (Silpius) -vuori. Alueelta on yhteys Kilikiaan ja muualle Vähään-Aasiaan Amanideen solana (nyk. Beilan) tunnetun solan kautta. Näiden keskellä sijaitsi Antiokheian tasanko, jonka leveys vuorten välissä oli noin 8 kilometriä ja pituus noin 16 kilometriä. Orontes-joki virtaa tasangolla ensin kohti pohjoista ja kääntyy sitten kohti länttä, ja se sai lisää vettä sivujoesta, joka virtasi noin 1,6 kilometrin päässä kaupungista olleesta järvestä. Joki laski Välimereen ja Antiokianlahteen lähellä Kasios-vuoren juurta. Joen leveys kaupungin kohdalla on alle 40 metriä, mutta antiikin aikana tilanne on voinut olla erilainen.
Myöhempi historia
Kaupunki säilyi kristityillä Bohemund VI:n aikaan vuoteen 1268 saakka, jolloin sen valtasivat Egyptin sulttaanin mamelukit. Islamilaisella kaudella Antiokia menetti entisen merkityksensä ja taantui nopeasti, ja Alepposta tuli jälleen seudun keskus. 1400-luvulla Antiokian kuvattiin koostuneen 300 talosta, joissa asui turkkilaisia ja arabeja. Asutus on kehittynyt nykyiseksi Antakyaksi. 1800-luvulla siellä kuvataan olleen – asukasta. Antiikin Antiokian myöhempiä, Justinianuksen aikaisia muureja ja torneja kuvataan olleen pystyssä vielä vuoteen 1822, jolloin ne tuhoutuivat maanjäristyksessä.
Rakennukset ja löydökset
Dafnessa noin yhdeksän kilometriä kaupungista etelään sijaitsi Apollonille omistettu temppeli. Sinne kehittyi myös kaupungista erillinen asutus, josta on myös löydetty lattiamosaiikkeja.
Pekingin metro
undefined thumb|Metrovaunu Pekingin metro on metrojärjestelmä Pekingissä, Kiinassa. Ensimmäinen linja avattiin vuonna 1971, nykyään linjoja on 14 ja asemia 172. Linjojen yhteispituus on 336 kilometriä. Pekingin metro on manner-Kiinan vanhin sekä toiseksi pisin ja käytetyin Shanghain metron jälkeen.
Morris Marina
Korimallit ja uudistukset
Suomessa Marinaa myytiin aluksi eniten kaksiovisena viistoperäisenä mallina, kun taas 1970-luvun loppupuolella neliovinen sedan oli suositumpi. Monilla markkinoilla siitä oli saatavissa myös farmarimalli, avolavamalli ja umpipakettiautomalli. Syksyllä 1976 Marina uudistui Marina 2:ksi uusine kojetauluineen ja sekä edessä että takana sijaitsevine kallistuksenvaimentimineen. Syksyllä 1980 esiteltiin kolmas sukupolvi, joka sai nimen Morris Ital, Giorgetto Giugiaron muotoilutoimiston ItalDesignin tekemän faceliftin ansiosta. Marinan varsinainen seuraaja oli vuonna 1984 esitelty Austin Montego.
Myynti Suomessa
Morris Marinan tullessa myyntiin Suomessa vuonna 1972 Morris-autojen maahantuonti oli siirtynyt Oy Voimavaunu Ab:lta Sisu-autojen valmistajalle Oy Suomen Autoteollisuus Ab:lle. Tekniikan Maailma -lehden testiryhmä totesi koeajon perusteella Marinan olevan ominaisuuksiltaan tasapainoinen, mutta yleisilmeeltään arkinen ja väritön. Auto sai moitteita melko voimakkaasta sisämelusta. Marinan perusmallin hinta vuonna 1975 oli 15 330 markkaa (vuoden 2005 rahassa 10 470 euroa) ja se oli selvästi edullisin perheautoluokan brittiläinen automalli Suomessa. Tästä huolimatta auto alkoi vuosikymmenen mittaan jäädä ripeämmin uudistuneiden keskieurooppalaisten ja japanilaisten kilpailijoidensa jalkoihin. Marinaan vuosien varrella tehdyt uudistukset, kuten vuonna 1975 uusittu sisustus ja vuonna 1978 esitelty TC-moottori, huomioitiin vain laimeasti. Vuoteen 1979 mennessä Morris Marina -autoja myytiin Suomessa runsaat 13 000 kappaletta. Marinan ehostettu versio Ital esiteltiin suomalaisissa autolehdissä loppuvuonna 1980, mutta yhtäkään tämän mallista autoa ei tuotu maahan. Tämä merkitsi Morris-merkin katoamista Suomen automarkkinoilta. Marinan jälleenmyyntiarvo oli heikko ja 1980-luvulla sen kohtalona oli varsin usein joutuminen vaihtoautohallien takanurkkien pitkäaikaiseksi täytteeksi.
Clearing-kauppa
Suomen ja Neuvostoliiton välinen clearing-kauppa
Yksi Neuvostoliiton kanssa käydyn clearingkaupan erityispiirre oli teollinen yhteistyö (TYT), jossa suuren laitevientitoimituksen osa, esimerkiksi laivan moottori, ostettiin Neuvostoliitosta, asennettiin paikoilleen Suomessa ja vietiin suomalaistoimituksen mukana takaisin Neuvostoliittoon. Tämä kasvatti sekä clearingkaupan tuonnin että viennin arvoa, ja TYT:n tärkein tavoite olikin juuri tuonnin arvon kasvattaminen kaupan tasapainon takia. Neuvostoliittolaiset ostajat eivät aina tähän suostuneet, vaan vaativat suomalaisten toimittavan heille läpeensä länsimaista teknologiaa.
Iglesias (Italia)
Iglesias on kaupunki Sardinian länsiosassa sijaitsevassa Etelä-Sardinian maakunnassa Italiassa. Kaupungissa on vajaat 30 000 asukasta.
Danielsson
Danielsson tai Danielson on muun muassa seuraavien henkilöiden sukunimi:
Royal Rumble (2004)
Royal Rumble sisääntulot ja eliminaatiot
Punainen <font color="#FFEEEE">██ ja "RAW" tarkoittaa Raw supertähteä, sininen <font color="#EEEEFF">██. ja "SD!" tarkoittaa SmackDown! supertähteä. Uusi sisääntulo aika oli noin joka 90 sekunti. thumb|Chris Benoitista tuli toinen, joka on voittanut Royal Rumblen olemalla ottelussa ensimmäisenä arvottu.
Pyöräilykasvatus
Pyöräilykasvatus sisältää motoristen taitojen, kognitiivisten valmiuksien ja liikenteen vuorovaikutustaitojen vahvistamista. Turvallisessa pyöräilyssä tarvittavia tietoja, taitoja ja asenteita kehitetään pyöräilykasvatuksen avulla. Luokkahuoneessa suoritettavat tehtävät eivät voi kohdata todellisessa liikenneympäristössä tapahtuvaa harjoittelua, vaan tehokkainta on tietojen, taitojen ja asenteiden tietoinen harjoittelu ja niiden yhdistäminen pyöräilyyn oikeassa liikenneympäristössä.
Kangaspellon kirkko
thumb|right|300px|Kangaspellon kirkko ennen sotia. Kangaspellon Kazanin Jumalanäidin ikonin kirkko oli yksi entisen Kyyrölän ortodoksisen seurakunnan kirkoista Suomen Neuvostoliitolle luovuttamalla alueella. Se sijaitsi Kangaspellon kylässä, joka kuului Kyyrölän kuntaan vuoteen 1934 asti, jolloin kunta liitettiin Muolaan kuntaan. Kirkon yhteydessä oli pieni vuonna 1930 perustettu hautausmaa. Kirkko oli ulkoasultaan yksinkertainen ja kooltaan pieni, vain 166 neliötä. Rakennus oli hirsirunkoinen ja se oli vuorattu laudoituksella. Sen ikkunat olivat värilasia ja peltikatto oli maalattu. Kirkon torni ylsi 15 metrin korkeuteen ja tornissa oli kuusi kello. Kirkon matalan ja klassistisen ikonostaasin alarivi oli korkeahko ja ylärivi puolestaan hyvin kapea, jossa oli ympyränmuotoisia ikoneja. Kirkko oli pyhitetty Kazanin Jumalanäidin ikonille.
TASBot
TASBot tunnetaan siitä, että se on esiintynyt suosituissa nopeuspelaamistapahtumissa kuten Games Done Quick.
Kakkosen kausi 2005
Länsilohko
11 maalia: 10 maalia: 9 maalia: 8 maalia: 7 maalia:
Haminan Teinisirkus
Vuonna 2021 sirkukselle löytyivät toistaiseksi tilat vuonna 2015 lakkautetulta Summan koululta.
Pikrotoksiini
Pikrotoksiini on itäaasialaisen intiankilpipuun eli intiananamirta (Anamirta cocculus) -nimisen kasvin siemenissä esiintyvä myrkyllinen kahden seskviterpeenin seos. Pikrotoksiinia voidaan käyttää vastamyrkkynä barbituraattien yliannostuksen aiheuttaman myrkytyksen hoidossa.
Tyrvään kirkko
Kirkon pääovea vastapäätä ovat sankarihaudat, joiden vieressä on Lauri Leppäsen veistämä sankaripatsas vuodelta 1953. Syyskuussa 2018 1918 ei koskaan enää-tapahtuman yhteydessä julkaistiin vakaumuksensa puolesta menehtyneiden muistomerkki, johon on kirjattu yli 200 nimeä. Muistomerkin ja tapahtuman järjestämisen organisoivat paikalliset sosialidemokraatit ja vasemmistoliittolaiset. Tyrvään kirkko on ensimmäinen Suomen kahdesta kaksitornisesta kirkosta; toinen on Helsingin Johanneksenkirkko. Kirkossa on kolme R. W. Ekmanin maalaamaa alttaritaulua, Ristiinnaulitseminen, Kirkastuminen ja Ylösnousemus, jotka ovat vuodelta 1866. Lisäksi kuorissa on kipsijäljennös Ville Vallgrenin Kristus-veistoksesta.
Norrforsenin kalliopiirrokset
Kalliokuvat
Osa kalliopiirroksista on maalattu punaisella maalilla jotta matkailijat löytäisivät ne helpommin, mutta osa kuvista on jätetty ilman väriä. Saari, jolla kuvat ovat, on alkuperäiseltä kooltaan 17×12 metriä. Nykyisin tunnetaan 9 kuvakenttää, joissa on yhteensä 97 kuvaa. Kuvien motiiveja ovat hirvet (40 kpl), veneet (10 kpl) ja yksi ihminen.
Suomalais-ugrilaiset kielet
Asema uralilaisten kielten joukossa
Vanha oletus uralilaisten kielten kahtiajaosta suomalais-ugrilaisiin ja samojedikieliin perustuu lähinnä siihen havaintoon, että samojedi jakaa selvästi vähiten yhteisiä sanoja muiden kielihaarojen kanssa. Vaikka joitain äännetason piirteitäkin on ehdotettu vanhan kahtiajaon tueksi, ehdotusta on myös arvosteltu ja esitetty toisenlainen tulkinta, jossa äännetason perusteella pikemminkin samojedi- ja ugrilaiskielet palautuisivat yhteiseen kantamurteeseen. Äännetasolta ei siis löydy selvää tukea vanhalle kahtiajaolle, ja pelkkä sanaston lukumääräero voi selittyä niinkin, että samojedi on vaihtanut sanastoaan suuremmassa mitassa kuin läntiset kielihaarat.
Vuosaari
Historia
thumb|left|Ilmakuva Keski-Vuosaaresta pohjoiseen vuonna 1968. Keskellä [[Vuosaaren urheilukenttä, vasemmalla Kangaslampi, edessä vasemmassa laidassa sittemmin purettu Vuosaaren vesitorni. Kuvassa näkyy runsaasti tuolloin uusia kerrostaloja.]] thumb|left|Viistoilmakuva nykyisen Vuosaaren liikekeskustan kohdalta luoteeseen vuonna 1970. Etualalla [[Pauligin teollisuusrakennuksia, keskellä Sasekan hiekkakuoppia. Taustalla 1960-luvulla rakennettuja Ulappasaarentien terassitaloja.]]
Vuonna 1963 alkaneen rakennusvaiheen tuloksena syntyi Keski-Vuosaaren kerros- ja rivitalovaltainen asuinalue. Rakentamisen ideoinnista ja toteutuksesta huolehti paljolti Martti Ilveskorven perustama Asuntosäästäjät ry. Hieman myöhemmin muodostui myös Rastilan pientaloalue. 1960-luvun puolivälissä Vuosaaressa oli noin 8 000 asukasta.
Väestö
Vuosaaren kaupunginosa muodostaa oman Suomen evankelis-luterilaisen kirkon seurakuntansa eli Vuosaaren seurakunnan. Tähän seurakuntaan kuului vuonna 2019 46,4 prosenttia alueen asukkaista. Suomen ortodoksisen kirkon seurakunnista Vuosaaressa toimii muun Helsingin tavoin Helsingin ortodoksinen seurakunta.
Oppilaitokset
Vuosaaressa toimii neljä suomenkielistä peruskoulua, joissa kaikissa toimii sekä ala- että yläkoulu: Puistopolun peruskoulu toimii kahdessa toimipisteessä Keski-Vuosaaren ja Kallahden alueella, Merilahden peruskoulu toimii kahdessa toimipisteessä Meri-Rastilan ja Kallahden alueella, Vuoniityn peruskoulu toimii kolmessa toimipisteessä Keski-Vuosaaren pohjoisosassa ja Aurinkolahden peruskoulu toimii kolmessa toimipisteessä Aurinkolahden alueella. Lisäksi Vuosaaressa toimii ruotsinkielinen alakoulu Nordsjö lågstadieskola ; lähin ruotsinkielinen yläkoulu on Vartiokylässä toimiva Botby grundskola. Vuosaaren keskustassa toimii Vuosaaren lukio.
Helium
Fysikaaliset ominaisuudet
thumb|Nestemäistä heliumia Helium on väritön ja hajuton kaasu. Koska heliumin moolimassa on suhteellisen pieni, sen lämmönjohtavuus, ominaislämpö ja äänen nopeus ovat suurempia kuin muilla kaasuilla, paitsi vedyllä. Helium jähmettyy korkeassa paineessa ja matalassa lämpötilassa (noin 1–1,5 K). Kiinteä helium on väritöntä, lähes näkymätöntä ja erittäin kokoonpuristuvaa. Helium pystyy myös läpäisemään monia aineita läpi diffuusion avulla. Koska helium on hyvin kevyttä, se karkaa avaruuteen maan ilmakehästä.
Isotoopit
Helium-3, heliumin ei-radioaktiivinen isotooppi, on mahdollinen ratkaisu maailman energiapulaan, jos fuusioreaktio kyetään ottamaan hyötykäyttöön. Robert Coleman Richardson sai Nobelin fysiikanpalkinnon vuonna 1996 helium-3-isotooppia koskevista tutkimuksista. Lähimmät helium-3-varannot sijaitsevat Kuussa.
pienoiskuva|Helium-kaasupulloja
Tutkimuksen historia
Helium on siitä poikkeuksellinen alkuaine, että se löydettiin alun perin maapallon ulkopuolelta, kun tähtitieteilijät Pierre Janssen ja Joseph Lockyer sekä kemisti Edward Frankland vuonna 1868 havaitsivat Auringon spektrissä siihen saakka tuntemattoman alkuaineen spektriviivan. Viiva näkyi vain täydellisen auringonpimennyksen aikana, ja sen aallonpituus oli 587,49 nm. Viiva nimettiin D3:ksi, sillä D2 ja D1 ovat natriumin viivoja. Heliumin nimi tulee kreikan Aurinkoa tarkoittavasta sanasta helios. Helium oli ensimmäinen ennen avaruudesta kuin maasta löytynyt alkuaine. Heliumin ium-pääte viittaa siihen, että löytäjät epäilivät löytäneensä metallin eikä kaasua. Kun muut jalokaasut myöhemmin löydettiin, ne saivat -on-päätteiset nimet.
Smash-Tennis
Smash ry on Helsingissä, Espoossa ja Kotkassa toimiva tennis-, sulkapallo-, squash-, padel-, racketlon-, pickleball ja pöytätennisseura, joka edistää sekä harrastus- että kilpailutoimintaa edellä mainittujen lajien parissa. Toiminnan perusstrategiana on olla tehokkaasti toimiva kasvattajaseura pääkaupunkiseudulla ja Kymenlaaksossa. Smashin valmennustoiminta jakautuu kilpa-, juniori- ja aikuisvalmennukseen.
Seppä (kauppakeskus)
Keskuksen ankkurivuokralainen oli urheiluvälineketju XXL, jonka pinta-ala on 3 700 neliömetriä.
Vihdin Teatteri
Historia
Teatterin näytelmiä on esitetty muuallakin kuin Vihdissä, Suomessa esimerkiksi Muhoksella ja Torniossa. Näytelmiä on viety myös ulkomaille saakka, kuten Viroon.
Oleg Hlevnjuk
Oleg Vitaljevitš Hlevnjuk (s. 7. heinäkuuta 1959 Vinnytsja, Ukrainan SNT) on venäläinen historioitsija, joka työskentelee Venäjän federaation valtionarkistossa. Hän on tutkinut erityisesti Neuvostoliiton ja stalinismin historiaa, ja hänen teoksiaan on käännetty useille kielille, Josif Stalinin elämäkerta on käännetty myös suomeksi.
Jesuiittojen guaranilähetysasemat
Luettelo lähetysasemista
pienoiskuva|Kartassa merkittävimpiä lähetysasemia nykypäivän valtiorajojen kanssa Vuonna 1768, jolloin jesuiitat karkotettiin maasta, oli 32 lähetysasemaa asutettuna.
Palermon asteikko
jossa E on ilmaistu megatonneina.
Pyöräliitto
Pyöräliiton jäsenet
Pyöräliiton kanssa yhteistyötä tekee myös lukuisa määrä rekisteröimättömiä yhdistyksiä ja toimijoita. Ylintä valtaa Pyöräliitossa käyttävät jäsenet. Liittokokous pidetään loppuvuodesta, yleensä VeloFinlandia seuraavana sunnuntaina. Liittokokous hyväksyy strategian ja valitsee liittohallituksen.
Cheri Honkala
Cheri Honkala (s. 12. tammikuuta 1963 Minneapolis) on yhdysvaltalainen aktivisti ja poliitikko, joka oli Vihreän puolueen Jill Steinin varapresidenttiehdokkaana Yhdysvaltain presidentinvaaleissa 2012. Honkala tunnetaan muun muassa köyhyyden ja asunnottomuuden vastustajana. Hänellä on isänsä puolelta suomalaiset sukujuuret, äitinsä puolelta hän on cheyenne.
Norman Pritchard
Norman Pritchard (myöhemmin Norman Trevor; 23. heinäkuuta 1877 Kalkutta, Intia – 30. lokakuuta 1929 Norwalk, Kalifornia, Yhdysvallat) oli vuoden 1900 olympialaisissa kilpaillut juoksija, joka voitti hopeaa 200 metrin juoksussa ajalla 22,8 ja 200 metrin aitajuoksussa.
Didrik Arup Seip
Didrik Arup Seip (31. elokuuta 1884 Hobøl – 3. toukokuuta 1963 Bærum ) oli norjalainen kielitieteilijä. Hän oli Oslon yliopiston pohjoismaisten kielten professori vuosina 1916–1954 ja yliopiston rehtori vuosina 1937–1945.
Yj
Yj tarkoittaa seuraavia:
Tunguusikielet
Luokittelu
Etelätunguusikielet
Yhdysvaltain kongressi
Edustajainhuone
Yhdysvaltain edustajainhuone koostuu 435 edustajasta (representative). Vaikka englannin sanat congressman (kirj. ’kongressimies’) ja congresswoman (kirj. ’kongressinainen’) tarkoittavat varsinaisesti kongressin jäsentä – eli kongressin kumman tahansa kamarin jäsentä, – niitä käytetään usein synonyymisesti sanan representative kanssa. Sitä että kaikki kongressin jäsenet, edustajat ja senaattorit, istuvat samassa edustajainhuoneen salissa (esimerkiksi merkittävien valtiovieraiden kunniaksi tai kuunnellakseen maan presidentin vuosittaista puhetta kansakunnan tilasta) kutsutaankin kongressin yhteisistunnoksi (joint session).
Pertti Haaparanta
Kannanottoja
Haaparanta on arvostellut Euroopan talous- ja rahaliittoa (EMU), jonka vaikutusta taloudelle hän ei pidä erityisen hyvänä. Euron kriisin aikana Haaparanta kannattaa sitoutumista liittovaltiosuuntaiseen kehitykseen, koska eri maiden taloudet kehittyvät eri tavoin. Samoin hän kannattaa aikaista puuttumista velkaantumiseen inflaation keinoin. Hän on aiemmin kritisoinut poliitikkoja, jotka kannattavat luottolaitosten korkealle arvioimien ns. AAA-maiden vaikutusvallan lisäämistä, koska tämä johtaa markkinavoimien vallan kasvattamiseen.
Yordy Ramiro
Yordy Ramiro (s. 1949 Acapulco) on meksikolainen oopperalaulaja, äänialaltaan tenori. Hän oli lapsena poikakuoron jäsenenä. Opiskeltuaan Méxicossa ja Genovassa hän teki oopperadebyyttinsä Italiassa vuonna 1977 tulkitsemalla Pinkertonin roolin Giacomo Puccinin oopperassa Madama Butterfly. Kyseisen roolin Ramiro tulkitsi myös esiintyessään ensimmäistä kertaa Wienin valtionoopperassa, jossa hän on esiintynyt myös muun muassa Alfredon roolissa La traviatassa (Giuseppe Verdi).
Alida Ferrarini
Ferrarini esiintyi La Scalassa ensimmäistä kertaa 27. helmikuuta 1979 Adinan roolissa Gaetano Donizettin oopperassa Lemmenjuoma. Hän korvasi esityksessä Mirella Frenin viimeisellä hetkellä. Adinan ohella muihin hänen tunnettuihin rooleihinsa lukeutuivat Gildan rooli Rigolettossa (Giuseppe Verdi), Liùn rooli Turandotissa (Giacomo Puccini) ja Micaëlan rooli Carmenissa (Giacomo Puccini). Hän tulkitsi myös muun muassa barokkioopperaa ja harvinaisempia rooleja ranskalaisissa sekä venäläisissä oopperoissa.
Ferdinánd Barna
thumb|upright|Ferdinánd Barna Ferdinánd Barna (1825−1895) oli unkarilainen kielentutkija ja etnografi ja Unkarin kansallismuseon virkamies vuodesta 1860. Hän käsitteli useissa tutkielmissa suomalais-ugrilaisten kansojen kieliä, lähinnä unkaria sekä esihistoriaa, pakanallista uskontoa ja runoutta koskevia kysymyksiä.
Leopoldo Galtieri
Leopoldo Fortunato Galtieri Castelli (15. heinäkuuta 1926 – 12. tammikuuta 2003) oli argentiinalainen kenraali, maata hallinneen sotilasjuntan keskeinen jäsen ja maansa 45. presidentti. Hän aloitti Falklandin sodan.
Kuivinselkä
pienoiskuva|284x284px|Jäinen Kuivinselkä [[Pellossalo|Pellossalosta nähtynä. Takana Nikaniemi ja oikeassa reunassa Aittosaari.]] Kuivinselkä on Savonlinnassa sijaitseva, Pihlajaveteen kuuluva 1,4 neliökilometrin kokoinen järvenselkä Pellossalon saaren ja Nikaniemen välissä. Selän syvin kohta sijaitsee Saparosaaren kärjessä ja on reilut 9 metriä syvää.
Motivaatioteoriat
Motiivit
Ihmiset eivät eroa toisistaan vain kyvyiltään, vaan myös haluiltaan, asenteiltaan ja motiiveiltaan. Yksilöiden motivaatiotaso riippuu heidän motiiviensa voimakkuudesta. Motiivit usein liitetään ihmisen tarpeisiin, haluihin, vietteihin, sisäisiin yllykkeisiin sekä palkkioihin ja rangaistuksiin. Motiivit herättävät, ylläpitävät vireyttä ja ovat päämääräsuuntautuneita. Ne pitävät liikkeen tiettyyn suuntaan tiedostettuna tai tiedostamattomana ja sitovat tietyn määrän ihmisen energiasta. Koska monet motiivit tulevat alitajunnasta, on niiden löytäminen, tutkiminen ja kehittäminen erittäin vaikeata. Motiivit ovat niitä ”syitä” (why’s) meidän käyttäytymisellemme, miksi toimimme ja haluamme asioita. Keskeisin syy käyttäytymiselle ovat motiivit ja tarpeet. McClellandin määritelmän mukaan motiivi on tietynlaiseen tavoitetilaan kohdistuva toistuva kiinnostus tai mielen askarrus. Motiivit virittävät ja ohjaavat ihmisen käyttäytymisen tiettyyn suuntaan ja motivaatio on se psyykkinen tila ja halu, millä vireydellä toimitaan tavoitteiden saavuttamiseksi. Steven Reiss löysi tuhansia ihmisiä haastattelemalla yli 400 erilaista motiivia. Hän ryhmitteli ne 16 elämän perustarpeeksi eli motiiviksi, jotka ovat universaaleja ihmiskunnassa. Ihmisten yksilöllisyys syntyy siitä, missä määrin kukin näistä motiivista motivoi meitä.
Sisäinen ja ulkoinen motivaatio
Sisäisten ja ulkoisten palkkioiden erottaminen ei aina ole helppoa. Palkka normaalisti luokitellaan ulkoisiin palkkioihin, mutta jos se sidotaan suoritukseen, siitä tulee suorituksen mittari ja se palkitsee näin myös sisäisesti. Sisäisillä palkkioilla on suurempi merkitys ihmisen tehokkaaseen työntekoon kuin ulkoisilla palkkioilla. Koska ihminen kokee mielihyvää saadessaan käyttää henkisiä voimavarojaan, työtehtävät tulisi muotoilla haasteellisiksi ja mielenkiintoisiksi niin, että niiden suorittaminen voisi johtaa sisäisiin palkkioihin. Sisäisten palkkioiden tulisi olla esimerkiksi onnistumisen, edistymisen ja vastuun kokemuksia. Koska ihmiset myös odottavat hyvästä suorituksesta ulkoisia palkkioita, tulisi palkkiot sitoa suorituksiin.
Sodan muisto
Sodan muisto (War and Remembrance) on toisesta maailmansodasta kertova yhdysvaltalainen televisiosarja vuodelta 1988. Sen on tuottanut ja ohjannut Dan Curtis. 27-tuntinen, kahdestatoista parituntisesta jaksosta muodostuva sarja perustuu Herman Woukin samannimiseen romaanisarjaan, jonka pohjalta kirjailija sovelsi sarjan käsikirjoituksen yhdessä ohjaajan ja Earl W. Wallacen kanssa. Sodan muisto on jatkoa vuoden 1983 sarjalle Sodan tuulet, ja tarina jatkuu Pearl Harborin taistelusta ja Yhdysvaltojen mukaantulosta toiseen maailmansotaan. Monet näyttelijätkin ovat samoja, kuten päähenkilöä Victor ”Pug” Henryä esittävä Robert Mitchum. Nuorempia roolihahmoja esittävät eri näyttelijät kuin viisi vuotta aiemmassa Sodan tuulissa: esimerkiksi Natalietä näyttelee Ali MacGraw’n sijasta Jane Seymour.
Voittamaton gladiaattori
Voittamaton gladiaattori on vuonna 1961 valmistunut italialais-espanjalainen seikkailuelokuva. Tyylilajiltaan peplumia edustavan elokuvan ohjaajaksi on merkitty Antonio Momplet, mutta todellisuudessa sen on ohjannut Alberto De Martino. Pääosaa esittää yhdysvaltalainen Richard Harrison. Tyyliltään johdonmukaisen Voittamattoman gladiaattorin onnistuminen laitetaan tuottaja Italo Zingarellin ansioksi. Elokuva lisäksi menestyi huomattavan hyvin teattereissa.
Tuotanto ja vastaanotto
Voittamaton gladiaattori oli huomattava kaupallinen menestys ja tuotti Italiassa yhteensä 484 miljoonan liiran pääsylipputulot. Ranskassa sen näki lähes 900 000 katsojaa.
Julkaisut
Elokuvasta ei ole saatavilla kunnollista DVD-julkaisua. Englanninkielinen tv-versio on Yhdysvalloissa osa public domainia.
Akatistos
Alkuperäisen akatistoksen Jumalansynnyttäjälle uskotaan olevan pyhän Romanos Melodoksen käsialaa ja kirjoitettu Konstantinopolissa vuonna 556. Akatistosruno koostuu 24 kontakista ja iikossista, jotka vuorottelevat. Kontakit päättyvät sanaan hallelujaa ja iikossit lauseeseen Iloitse morsian, aviota tuntematon.
Markku Tykkyläinen
Tykkyläinen on tehnyt ja johtanut työssäkäynnin ja työyhteisöjen tutkimuksia muun muassa kaivoksilla ja öljykentillä. Tykkyläinen on mallintanut aluetaloudellista kehitystä erityisesti Suomessa. Hän suunnitteli ja käynnisti monitieteisen geoinformatiikan opetuksen Joensuun yliopistossa ja geospatiaalisen analyysin opetuksen Itä-Suomen yliopistossa.
Etapit 12–21 Italian ympäriajossa 2015
Tämä artikkeli sisältää Italian ympäriajon 2015 etappien 12–21 tulokset.
22. toukokuuta 2015, Montecchio Maggiore – Jesolo, 147 km
Lähde: Gazzetta.it
26. toukokuuta 2015, Pinzolo–Aprica, 174 km
Lähde: Gazzetta.it
Yhdysvaltain keskustiedustelupalvelu
Organisaatio
CIA:ssa on esikunnan lisäksi neljä suurta direktoraattia ja lukuisampia pienempiä yksiköitä. Direktoraatit ovat:
Jääkiekon maailmanmestaruuskilpailut 1970
Turnauksessa oli myös joitakin skandaaleita, kuten neuvostoliittolaisen maalituomarin nukahtaminen kesken ottelun.
Keltasuolaheinämittari
Levinneisyys ja lentoaika
Keltasuolaheinämittaria tavataan Suomessa vain maan etelärannikolla ja lounaissaaristossa, kun harmosuolaheinämittari on levittäytynyt aina Oulun korkeudelle asti. Laji on kaksisukupolvinen: ensimmäinen sukupolvi on lennossa kesäkuussa ja toinen pääosin elokuussa.
Gary Johnson
Gary Earl Johnson (s. 1. tammikuuta 1953 Minot, Pohjois-Dakota) on yhdysvaltalainen liikemies ja entinen New Mexicon osavaltion kuvernööri. Hän oli Libertaaripuolueen ehdokkaana vuosien 2012 ja 2016 presidentinvaaleissa. Vuonna 2016 Johnson sai 3 828 844 ääntä, joka oli 3,2 prosenttia kokonaisäänimäärästä. Suurimmat ääniosuudet hän sai New Mexicossa (9,3%) ja Pohjois-Dakotassa (6,3%). Valitsijamiehiin hänen äänimääränsä ei kuitenkaan riittänyt.
Sebalter
Sebastiano Paù-Lessi, taiteilijanimeltään Sebalter, on sveitsiläinen laulaja, joka edusti Sveitsiä vuoden 2014 Euroviisuissa Kööpenhaminassa kappaleella ”Hunter of Stars”. Hän sijoittui kilpailun finaalissa 13:nneksi.
Murre
Kielen ja murteen raja
Antropologisessa kielitieteessä murre on jonkin kielen puhuttu kielimuoto. Toisin sanoen kielen ja murteen erottaa se, että edellinen on abstrakti ja yleinen käsite, kun taas jälkimmäinen on konkreettinen ja erityinen. Tästä näkökulmasta katsoen kieltä ei puhu kukaan, vaan kaikki puhuvat kielen murretta. Ne, jotka pitävät jotain murretta kielen "oikeana", muita parempana muotona, itse asiassa käyttävät näitä termejä tuomaan ilmi sosiaalista eroa. Kirjakieli on usein lähinnä pääkaupunkiseudun eliitin sosiolektin kaltainen.
IBM 1401
Myöhempään IBM S/360 -sarjan malliin 30 oli saatavilla 1401-yhteensopivuusominaisuus.
Annobón
Portugalilaiset löytöretkeilijät löysivät Annobónin uudenvuodenpäivänä vuosien 1472–1475 välisenä aikana ollessaan etsimässä satamapaikkoja orjakauppaa varten. Portugalilaisten lisäksi myös hollantilaiset, espanjalaiset ja britit hallitsivat saarta seuraavien vuosisatojen kuluessa, joiden aikana orja- ja kauppalaivat pysähtyivät saarella hankkimassa täydennystä, kuten Annobónille tuotujen orjien viljelemiä maataloustuotteita. Saaresta tuli osa Espanjaa vuonna 1778 ja osa Päiväntasaajan Guineaa maan itsenäistyessä Espanjasta vuonna 1968.
Max von Schillings
Schillings opiskeli musiikkia ensin Bonnissa ja pääsi sitten Münchenin yliopistoon, jossa ystävystyi Richard Straussin kanssa. Vuonna 1892 hän sai nimityksen avustavaksi kapellimestariksi Bayreuthin musiikkijuhlille, jossa eteni pääkuoronjohtajaksi. Vuonna 1903 Schillings nimitettiin orkesterinjohdon professoriksi Müncheniin, jossa hänen oppilaidensa joukossa oli Wilhelm Furtwängler.
Schillingsin ensimmäinen menestynyt teos oli monodraama Das Hexenlied (1904), joka perustui Ernst von Wildenbruchin tarinaan. Schillings sävelsi teoksen laulaja Ludwig Wüllneriä varten. Wüllner teki teoksesta oman erikoisuutensa ja esitti sitä kansainvälisesti. Das Hexenlied edustaa Schillingsiltä tavallista radikaalimpaa ilmausta ja nousi säveltäjän tunnetuimmaksi teokseksi. Ooppera Moloch (1906) oli jälleen konservatiivisempi. Samoihin aikoihin Schillings johti Straussin Elektran (1905) ja Salomen (1908) kantaesitykset. Ennen toista maailmansotaa suursuosiossa oli Schillingsin ooppera Mona Lisa (1915), joka yhdisteli saksalaista postromanttista oopperaa ja italialaista verismiä. Schillingsin näyttelijävaimo Barbara Kemp ja myöhemmin Maria Jeritza saivat tästä teoksesta itselleen vakiroolin.
Charlie Adam
Seurajoukkueura
Adamista tuli Blackpoolin kapteeni ja hän oli yksi tärkeimmistä seuran pelaajista, kun Blackpool nousi kauden 2009–2010 päätteeksi valioliigaan karsintojen kautta. Hänet valittiin seuran parhaaksi pelaajaksi ja mestaruussarjan vuoden joukkueeseen. Valioliigassa Adam jatkoi hyviä peliesityksiä ja muun muassa Liverpool, Aston Villa ja Birmingham yrittivät ostaa hänet tammikuussa 2011.